Storbritannien vil nu ret sikkert forlade EU 31. januar næste år.
- Jeres stemme er blevet hørt, og vi vil forlade EU 31. januar 2020 uden nogen forbehold, sagde premierminister Boris Johnson i sin tale efter valgresultatet.
Johnson udskrev valget, da han mente, at parlamentet stod i vejen for, at han kunne få de afgørende love gennem parlamentet.
Det vil han nu kunne gøre uden problemer.
- Parlamentet skal ændre sig, så det arbejder for jer, folket, sagde Johnson i sin tale og afsluttede med ordene:
- Lad os få klaret Brexit. Men først - lad os få klaret morgenmaden.